b'\n_START_ARTICLE_\nMinor Threat\n_START_SECTION_\nGrupas izveide un pirmie past\xc4\x81v\xc4\x93\xc5\xa1anas gadi\n_START_PARAGRAPH_\n1978. gad\xc4\x81, p\xc4\x93c grupas Bad Brains koncerta apmekl\xc4\x93juma, padsmidgadnieki D\xc5\xbeefs Nelsons un Aiens Makkejs s\xc4\x81k sp\xc4\x93l\xc4\x93t pankroka grup\xc4\x81 The Slinkees. 1979. gada august\xc4\x81 grupa nomaina nosaukumu uz The Teen Idles. Grupas dal\xc4\xabbnieki nebija sasniegu\xc5\xa1i leg\xc4\x81lo alkohola ieg\xc4\x81des vecumu (ASV tas ir 21), ta\xc4\x8du bie\xc5\xbei sp\xc4\x93l\xc4\x93ja viet\xc4\x93jos klubos. Lai grupas dal\xc4\xabbniekiem (k\xc4\x81 ar\xc4\xab grupas faniem zem 21 gada vecuma) m\xc5\xabzikas klub\xc4\x81 nep\xc4\x81rdotu alkoholu, vi\xc5\x86iem uz rok\xc4\x81m tika uzvilkti melni krusti. Ta\xc4\x8du grupas dal\xc4\xabbniekius (k\xc4\x81 ar\xc4\xab daudzi gruaps atbalst\xc4\xabt\xc4\x81jus) nesaist\xc4\xabja ne alkohola lieto\xc5\xa1ana, ne citas atkar\xc4\xabbu izraiso\xc5\xa1as vielas, pret\xc4\x93ji "tipisk\xc4\x81" rokm\xc5\xabzi\xc4\xb7a t\xc4\x93lam, kas ir narkotiku atkar\xc4\xabb\xc4\x81._NEWLINE_The Teen Idles pajuka 1980. gada nogal\xc4\x93, ta\xc4\x8du bija ierakst\xc4\xabtas vair\xc4\x81kas dziesmas, kuras vajadz\xc4\x93ja izdot. The Teen Idles basists Aiens Makkejs un bundzinieks D\xc5\xbeefs Nelsons nodibina ierakstu izdevniec\xc4\xabbu Dischord Records un izdod EP Minor Disturbance, uz kura v\xc4\x81ci\xc5\x86a redzamas grupu simboliz\xc4\x93jo\xc5\xa1as "rokas ar krustiem"._NEWLINE_1980. gad\xc4\x81 Makkejs un Nelsons nodibina grupu Minor Threat, Makkejs grup\xc4\x81 ir vok\xc4\x81lists, tiek pieaicin\xc4\x81ti basists Braiens Beikers un \xc4\xa3it\xc4\x81rists Lails Preslars._NEWLINE_Grupas pirmaj\xc4\x81 EP ir iek\xc4\xbcauta dziesma Straight Edge, kas v\xc4\x93l\xc4\x81k k\xc4\xbc\xc5\xabst par veselas kust\xc4\xabbas nosaukumu. Par vienu no straight edge simboliem k\xc4\xbc\xc5\xabst uz rok\xc4\x81m uzz\xc4\xabm\xc4\x93ti krusti. Vair\xc4\x81k\xc4\x81s dziesm\xc4\x81s Minor Threat uzsver, ka alkohola/narkotiku lieto\xc5\xa1ana ir prim\xc4\x81ra un vajadz\xc4\xabga, ka ir ar\xc4\xab svar\xc4\xabg\xc4\x81kas lietas par t\xc4\x81m. Dziesm\xc4\x81 Out of Step ir v\xc4\x81rdi: "Don\'t smoke/Don\'t drink/Don\'t fuck/At least I can fucking think/I can\'t keep up/I\'m out of step with the world"._NEWLINE_Tie\xc5\xa1i straight edge un DIY jeb "dari pats" uzskati bija tie, kas ietekm\xc4\x93ja \xc4\xbcoti daudzas t\xc4\x81 laika grupas. Minor Threat bija kas glu\xc5\xbei pret\xc4\x93js nihilistiskajiem un atkar\xc4\xabbu var\xc4\x81 kritu\xc5\xa1ajiem Sex Pistols.\n_START_SECTION_\nAlbums Out of Step\n_START_PARAGRAPH_\n1982. gada ruden\xc4\xab grupai pievienojas bas\xc4\xa3it\xc4\x81rists St\xc4\xabvs Hansens, iepriek\xc5\xa1\xc4\x93jais bas\xc4\xa3it\xc4\x81rists Braiens Beikers s\xc4\x81k grup\xc4\x81 sp\xc4\x93l\xc4\x93t \xc4\xa3it\xc4\x81ru. \xc5\xa0\xc4\x81d\xc4\x81 piecu cilv\xc4\x93ku sast\xc4\x81v\xc4\x81 grupa ieraksta savu vien\xc4\xabgo 12" ierakstu Out of Step, kas izn\xc4\x81k 1983. gada apr\xc4\xabl\xc4\xab. L\xc4\xabdz ar diviem \xc4\xa3it\xc4\x81ristiem, ir mazliet izmain\xc4\xabjies skan\xc4\x93jums. Albuma tituldziesma ir ar\xc4\xab vi\xc5\x86u 1981. gada EP In My Eyes. Pitchfork Media albumu ir iek\xc4\xbc\xc4\x81vusi sav\xc4\x81 Top 100 Albums of the 1980s izlas\xc4\x93.\n_START_SECTION_\nGrupas izjuk\xc5\xa1ana\n_START_PARAGRAPH_\n1983. gad\xc4\x81 konfliktu d\xc4\x93\xc4\xbc par turpm\xc4\x81ko muzik\xc4\x81lo virzienu grupa izjuka._NEWLINE_1985. gad\xc4\x81, 2 gadus p\xc4\x93c Minor Threat izjuk\xc5\xa1anas, izn\xc4\x81k 7 collu plate Salad Days. EP iev\xc4\x93rojami at\xc5\xa1\xc4\xb7iras no Minor Threat agr\xc4\x81kajiem ierakstiem rakstur\xc4\xabg\xc4\x81 smag\xc4\x81 pankroka skan\xc4\x93juma. Tituldziesm\xc4\x81 Salad Days un dziesm\xc4\x81 Good Guys Don\'t Wear White tiek izmantota akustisk\xc4\x81 \xc4\xa3it\xc4\x81ra, skan\xc4\x93jums ir daudz l\xc4\x93n\xc4\x81ks.\n_START_SECTION_\nP\xc4\x93c Minor Threat izjuk\xc5\xa1anas\n_START_PARAGRAPH_\nMinor Threat dal\xc4\xabbnieki ir sp\xc4\x93l\xc4\x93ju\xc5\xa1i da\xc5\xbe\xc4\x81d\xc4\x81s grup\xc4\x81s un piedal\xc4\xabju\xc5\xa1ies da\xc5\xbe\xc4\x81dos muzik\xc4\x81los projektos (gan k\xc4\x81 m\xc5\xabzi\xc4\xb7i, gan k\xc4\x81 producenti) p\xc4\x93c Minor Threat izjuk\xc5\xa1anas. Grupas l\xc4\xabderis Aiens Makkejs neilgi p\xc4\x93c Minor Threat izjuk\xc5\xa1anas nodibin\xc4\x81ja grupu Embrace (kas ir uzskat\xc4\x81ma par vienu no pirmaj\xc4\x81m emocion\xc4\x81l\xc4\x81 hardcore, jeb emo grup\xc4\x81m), ta\xc4\x8du daudz liel\xc4\x81ku popularit\xc4\x81ti ieguva vi\xc5\x86a grupa Fugazi (izveidota 1987. gad\xc4\x81)._NEWLINE__NEWLINE_Braiens Beikers no 1994. gada sp\xc4\x93l\xc4\x93 vien\xc4\x81 no ilg\xc4\x81k past\xc4\x81vo\xc5\xa1aj\xc4\x81m politisk\xc4\x81 hardcore/pankorka grup\xc4\x81m - Bad Religion un ir piedal\xc4\xabjies p\xc4\x93d\xc4\x93jo 7 albumu ierakst\xc4\xab\xc5\xa1an\xc4\x81._NEWLINE__NEWLINE_St\xc4\xabvs Hansens produc\xc4\x93ja grupas Tool pirmo EP - 1992. gad\xc4\x81 izn\xc4\x81ku\xc5\xa1o Opiate._NEWLINE_Grupas dal\xc4\xabbnieki ir piedal\xc4\xabju\xc5\xa1ies dokument\xc4\x81laj\xc4\x81 film\xc4\x81 American Hardcore par hardcore m\xc5\xabziku 80tajos gados ASV._NEWLINE_Aiens Makkejs un Minor Threat bundzinieks D\xc5\xbeefs Nelsons v\xc4\x93l joproj\xc4\x81m uztur ierakstu izdevniec\xc4\xabbu Dischord Records, kas jau 29 gadus gan izdod un populariz\xc4\x93 Kolumbijas apgabala grupas, gan ir bijusi par iedvesmu daudzu citu neatkar\xc4\xabgo m\xc5\xabzikas izdevniec\xc4\xabbu izveidei.'